คือคุณคะ เมื่อเดือนที่แล้วประจำเดือนมาเมื่อวันที่ 23 กย. ซึ่งห่างจากรอบที่แล้ว 22 วัน แล้วเลือดมาในปริมาณที่น้อยกว่าปกติ คือมันค่อยๆเยอะขึ้นแต่ไม่มาก แล้วรอบนี้ผ่านมา 28 วันแล้วประจำเดือนยังไม่มา แต่รู้สึกเจ็บปริเวณท้องเป็นระยะๆ แบบนี้มันคืออะไรคะ แล้วหนูอยากทราบวิธีการตรวจครรภ์ที่ได้ผลจิงๆ ว่าควรทำอย่างไร
สวัสดีค่ะ หากประจำเดือนในรอบนี้ มีระยะห่างจากรอบที่แล้ว (ให้นับจากวันแรกที่ประจำเดือนในรอบที่แล้วมา จนถึงวันแรกในรอบนี้) 22 วันดังกล่าว และหากประจำเดือนมานาน 2-7 วัน ก็แสดงว่าเป็นประจำเดือนที่ปกติดีค่ะส่วนการที่มีเลือดออกน้อยนั้น อาจเกิดจากสาเหตุต่างๆ เช่น มีความเครียด ทำงานหนัก ออกกำลังกายมากไป อดนอน อดอาหาร มีน้ำหนักลด มีภาวะโลหิตจาง เป็นต้นสำหรับในเดือนนี้ หากประจำเดือนยังไม่มา อาจเกิดจาก1. การตั้งครรภ์ หากมีเพศสัมพันธ์ ก็มีโอกาสเกิดการตั้งครรภ์ได้2. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบายหากต้องการตรวจหาการตั้งครรภ์ ควรตรวจหลังจากมีเพศสัมพันธ์ไปแล้วอย่างน้อย 2 สัปดาห์ หรือแนะนำควรรอให้ครบ 35 วันนับจากรอบประจำเดือนที่แล้ว หากประจำเดือนไม่มา จึงค่อยตรวจหาการตั้งครรภ์ดูค่ะส่วนอาการปวดท้องน้อยเป็นระยะๆ อาจเป็นอาการก่อนการมีประจำเดือนมา หรือเกิดจากสาเหตุอื่นๆ ก็ได้ เช่น มีมดลูกอักเสบ ท้องผูก เป็นต้น